Kemmet a-galz eo an teknologiezhioù lakaet e pleustr dibaoe ar bloavezhioù 1940 ha deuet int da vezañ un teknologiezh (da lavarout eo un teskad greantel aozet tro-dro da deknikoù) da vat adalek ar bloavezhioù 70. Kalz anezho a implij c'hoazh ar c'healioù termenet gant John von Neumann, daoust m'emañ an adeiladezh-mañ war gilañ : ar programmoù n'en em gemmont ket mui nemeur o-unan (ar pezh a vije sellet outañ evel un doare siek da brogrammiñ), hag an dafar a gemer kement-mañ e kont en ur zispartiañ fraezh hiziv stockañ ar c'hemennoù hag ar roadennoù, er c'hrubuilhoù hag all.